বিরামপুর উপজেলা
বিরামপুর বাংলাদেশের দিনাজপুর জেলার অন্তর্গত একটি উপজেলা। বিরামপুর উপজেলা দিনাজপুর জেলার দক্ষিনাঞ্চালে অবস্থিত একটি গুরুত্বপূর্ণ শহর।
২১১.৮১ বর্গ কি.মি. আয়তনের বিরামপুর উপজেলার ওয়ার্ড ৯টি ও মহল্লা ২৯টি। এই উপজেলার উত্তরে ফুলবাড়ী উপজেলা ও নবাবগঞ্জ উপজেলা, দক্ষিণে হাকিমপুর উপজেলা ও ভারতের পশ্চিমবঙ্গ, পূর্বে নবাবগঞ্জ উপজেলা ও হাকিমপুর উপজেলা এবং পশ্চিমে ফুলবাড়ী উপজেলা ও পশ্চিমবঙ্গ দ্বারা ঘেরা। নদনদীর মধ্যে যমুনার শাখা নদী উল্লেখযোগ্য।এটি মূলত যমুনা নদীর উপবাহিকা। রাজধানী ঢাকা থেকে এটি প্রায় ৩০০ কী:মি: উত্তরে এবং দিনাজপুর সদর থেকে এটি ৫৬ কি.মি. দক্ষিনে অবস্থিত।
বিরামপুর থানাকে উপজেলায় রূপান্তর করা হয় ১৯৮৩ সালে। জেলা সদর হতে ৫৬ কিঃমিঃ দক্ষিণে প্রমত্ত যমুনার এক শাখা নদীর কোল ঘেঁষে বিরামপুর উপজেলার অবস্থান। বিরামপুর থানা সৃষ্টির পূর্বে হাকিমপুর, নবাবগঞ্জ ও ফুলবাড়ী থানার সমন্বয়ে এ অঞ্চল পরিচালিত হত। নবাবগঞ্জ ও হাকিমপুর থানার ২টি করে ও ফুলবাড়ী থানার ৩টি ইউনিয়নের সমন্বয়ে ১৯৮১ সালের ৭ জুন বিরামপুর থানা গঠিত হয়। ১৯৮৩ সালের ১৪ সেপ্টেম্বর তারিখে বিরামপুর থানাকে উপজেলায় উন্নীত করা হয়। ১৯৯০ সালে বিরামপুর উপজেলা সদরকে পৌরসভা ঘোষণা করা হয়। পৌরসভার কার্যক্রম শুরু হয় ১৫ জুন, ১৯৯৫ তারিখে। তবে লোকমুখে এখনোও এর পুরনো নাম "চরকাই " বলতে শোনা যায়। চিত্র:Sohed Minar of Birampur.JPG চিত্রের_বিবরণ = বিরামপুর পুরাতন শহীদ মিনার
কথিত আছে সম্রাট আকবরের সময় বাংলার বারো ভুঁইয়াদের মধ্যে পাতরদাস নামক এক শক্তিশালী রাজা ছিলেন। তাঁর রাজধানী ছিল এই এলাকায়। রাজা পাতরদাস মোগল সেনাপতি বৈরাম খাঁর নিকট যুদ্ধে পরাজয় বরণ করেন। সেনাপতি বৈরাম খাঁর নামে এই এলাকার নাম হয় বিরামপুর।
বিরামপুর উপজেলা দিনাজপুর-৬ আসনের অন্তর্ভুক্ত। দিনাজপুর-৬ আসনের বর্তমান এমপি হলেন মো: শিবলি সাদিক। বিরামপুর উপজেলা চেয়ারম্যান হলেন আলহাজ্ব মো:পারভেজ কবীর। বিরামপুর উপজেলা নির্বাহী কর্মকর্তা হিসাবে মো: তৌহিদুর রহমান দায়িত্ব পালন করছেন। প্রশাসনিক এলাকার মধ্যে -
মৌজা: ১৭১ টি এবং
গ্রাম মোট ১৮৯ টি আছে।
বিরামপুর পৌরসভা মুকুন্দপুর কাটলা খানপুর দিওড় বিনাইল জোতবানী পালিপ্রয়াগপুর [1]
বিরামপুর উপজেলার মোট জনসংখ্যা ১,৫০,৬২০ জন। এদের মধ্যে পুরুষ ৭৭,৫১৭ জন এবং মহিলা ৭৩,১০৩ জন। [2]
বিরামপুর উপজেলাকে দিনাজপুরের অন্যতম শিক্ষা কেন্দ্র হিসাবে ধরা হয়। দিনাজপুরের মধ্যে বিরামপুর শিক্ষা অঙ্গনে এক অনন্য নাম।
বিরামপুর উপজেলার শিক্ষার হার ২০১৪ সাল অনুযায়ী ৮৭%। এই উপজেলায় শীর্ষে আছে আদর্শ হাই স্কুল আন্ড ভোকেশনাল ইন্সটিটিউট, বিরামপুর। শিক্ষার্থীদের মনন চর্চায় আদর্শ হাইস্কুল এক বিস্ময়। আদর্শ হাইস্কুল কর্তৃক প্রকাশিত "আদর্শ" ম্যাগাজিন এক অন্য মাত্রা যোগ করেছে শিক্ষা ক্ষেত্রে। অন্যান্য স্কুলের মধ্যে বিরামপুর পাইলট হাইস্কুল, শিবপুর হাইস্কুল, কাটলা হাইস্কুল এর খ্যাতি নান্দনিক রূপে বেড়ে চলেছে।
বিরামপুরে একটি সরকারি কলেজ রয়েছে । সেখানে একজন শিক্ষানুরাগী চাইলে অনার্স কোর্স সম্পন্ন করতে পারে। এছাড়াও পৌরশহরে বিরামপুর মহিলা কলেজ, বিএম কলেজ রয়েছে।
স্বপ্নপুরী আসুরার বিল সীতাকোট বিহার নবাবগঞ্জ জাতীয় উদ্যান রখুনি কান্ত জমিদার বাড়ি ধানজুড়ি চা বাগান
আমেরিকা অস্ট্রেলিয়া বাংলাদেশ ফ্রেন্ডশিপ হাসপাতাল বিরামপুর সরকারি কলেজ উপজেলা পরিষদ এমপি হাউজ
১৯৭১ এর মহান মুক্তিযুদ্ধে বিরামপুর উপজেলার রয়েছে এক গৌরবগাঁথা ইতিহাস। তৎকালীন ৭নং সেক্টরের মেজর নাজমুল হুদা ও মেজর নুরুজ্জমানের নেতৃত্বে কালিয়াগঞ্জ তরঙ্গপুর সেক্টরে দেশ মাতৃকার টানে ২৮০ জন মুক্তিযোদ্ধা প্রশিক্ষণ গ্রহণ করেন। অত:পর সু-দীর্ঘ ৯ মাস যুদ্ধ করে বীর মুক্তিযোদ্ধারা বিরামপুরবাসীকে সাথে নিয়ে ১৯৭১ সালের ৬ ডিসেম্বর পাকহানাদার বাহিনীর কবল থেকে বিরামপুরকে শত্রুমুক্ত করেন। এতে অত্র উপজেলায় ২০ জন বীর মুক্তিযোদ্ধা শহীদ হন। পঙ্গু হন ২ জন, এবং যুদ্ধে মারাত্মকভাবে আহত হন ১৩ জন মুক্তিযোদ্ধা। বিরামপুরের গোহাটি কুয়া, ঘাটপাড় ব্রীজ, ২নং রাইচ মিলের কুয়া, ওভার শিয়ার বাগান বাড়ী, ৪নং রাইচ মিল কুয়া বধ্যভূমি হিসেবে পরিচিত। যুদ্ধ চলাকালীন সময়ে পাকহানাদার বাহিনী গণহত্যা করে শহীদদের লাশ এই সব বধ্যভূমিতে পুতে রাখে। উল্লেখ্য যে, বিরামপুরের কেটরা হাট নামক স্থানে ১৯৭১ সালে মুক্তিযোদ্ধা ও পাকসেনাদের যুদ্ধে ৭ জন পাকসেনা ১৬ জন মুক্তিযোদ্ধা মারা যাওয়ার পর উক্ত অঞ্চলটি হানাদার মুক্ত হয়।
বিরামপুর ভৌগোলিক কারণে জেলা হবার যোগ্য দাবিদার। দিনাজপুর সদর অনেক দূরবর্তী হওয়ায় এটি ৪ থানার মানুষের প্রাণের দাবিতে রূপান্তরিত হয়েছে।
বিরামপুর একটি ব্যবসা প্রধান এলাকা। এখানে অনেক চাল কল, সেমাই কল, চিড়া কল ও অটো রাইস মিল উল্লেখযোগ্য। এখানকার প্রধান জীবিকা কৃষি এবং কৃষি উৎপাদ হল ধান ।
বিরামপুরের আবহাওয়া নাতিশীতোষ্ণ। তবে গরম কালে তীব্রতা ও শীতকালে শীতের মাঝারি তীব্রতা লক্ষণীয়।
বিরামপুরের কোল ঘেঁষে যমুনার একটি শাখা নদী চলে গিয়েছে। বিরামপুর উপজেলায় উল্লেখযোগ্য নদী ছোট যমুনা। বিরামপুর উপজেলাটি ছোট যমুনা নদীর তীরে অবস্থিত। নদীর এক তীরে পানি উন্নয়ন বোর্ড কর্তৃক বেড়ি বাঁধ নির্মাণ করা আছে। ছোট যমুনা নদীটির উৎপত্তি ফুলবাড়ী, নবাবগঞ্জ এবং ঘোড়াঘাট উপর দিয়ে বয়ে যাওয়া যমুনা নদীর শাখা নদী বিরামপুরের ছোট যমুনা নদী। তবে নদীতে যত্রতত্র বালি উত্তোলনের কারণে নদীর নাব্যতা হারানোর সম্ভাবনা রয়েছে।
বিরামপুরে রাজধানী থেকে যোগাযোগ ব্যবস্থা বেশ সুবিধাজনক। ঢাকা থেকে এটি ৩০০ কিমি দূরে অবস্থিত । মহানগরী থেকে এখানে দুটি প্রধান উপায়ে যাওয়া যায় ।
বিরামপুর স্টেশনে উত্তরবঙ্গগামী সকল ট্রেন বিরতি দেয়। ঢাকা হতে মোট ৩ টি ট্রেন চলাচল করে
নীলসাগর (চিলাহাটি-ঢাকা) দ্রুতযান ( পঞ্চগড়-ঢাকা) একতা ( পঞ্চগড়-ঢাকা)
তাছাড়াও ঢাকা-দিনাজপুর মহাসড়ক বিরামপুর এর উপর দিয়ে অতিক্রান্ত করেছে। তবে রাজধানী দূরবর্তী হওয়ায় দুর্ভোগ ভালোই পোহাতে হয়।
১.R585 ও ২.Z5851 ৩.Z5854
১.গোবিন্দগঞ্জ- ঘোড়াঘাট- বিরামপুর- ফুলবাড়ি- দিনাজপুর সড়ক দৈর্ঘ্যঃ ১০৬ কিলোমিটার (৬৬ মাইল) ২.বিরামপুর-নবাবগঞ্জ-ভাদুরিয়া সড়ক দৈর্ঘ্যঃ ২৩ কিলোমিটার (১৪ মাইল) ৩.বিরামপুর (বিজন)-হাকিমপুর সড়ক দৈর্ঘ্যঃ ১১ কিলোমিটার (৬.৮ মাইল)
বিষয়শ্রেণী:দিনাজপুর জেলার উপজেলা বিষয়শ্রেণী:বিরামপুর উপজেলা